ਈਵਾਨ ਗ੍ਰੀਰ
ਈਵਾਨ ਗ੍ਰੀਰ ਬੋਸਟਨ, ਮੈਸੇਚਿਉਸੇਟਸ ਤੋਂ ਇੱਕ ਅਮਰੀਕੀ ਕਾਰਕੁਨ, ਲੇਖਕ ਅਤੇ ਸੰਗੀਤਕਾਰ ਹੈ। ਉਹ ਗੈਰ-ਲਾਭਕਾਰੀ ਵਕਾਲਤ ਗਰੁੱਪ 'ਫਾਈਟ ਫਾਰ ਦ ਫਿਊਚਰ' ਦੇ ਡਿਪਟੀ ਡਾਇਰੈਕਟਰ ਹਨ। ਗ੍ਰੀਰ ਨੂੰ ਟ੍ਰਾਂਸਜੈਂਡਰ ਅਤੇ ਗੈਰ -ਬਾਈਨਰੀ ਵਜੋਂ ਪਛਾਣਿਆ ਜਾਂਦਾ ਹੈ।

ਲਿਖਣ ਕਾਰਜ ਅਤੇ ਸਰਗਰਮੀ 
ਗ੍ਰੀਰ ਫਾਈਟ ਫਾਰ ਦ ਫਿਊਚਰ ਦੇ ਡਿਪਟੀ ਡਾਇਰੈਕਟਰ ਹਨ,  ਜੋ ਪਹਿਲਾਂ ਸੰਗਠਨ ਦੇ ਮੁਹਿੰਮ ਨਿਰਦੇਸ਼ਕ ਵਜੋਂ ਕੰਮ ਕਰ ਚੁੱਕੇ ਹਨ। ਉਨ੍ਹਾਂ ਨੇ ਇੰਟਰਨੈੱਟ ਦੀ ਆਜ਼ਾਦੀ, ਐਲ.ਜੀ.ਬੀ.ਟੀ. ਮੁੱਦੇ, ਨਿਗਰਾਨੀ, ਵੱਡੀ ਤਕਨੀਕ, ਅਤੇ ਦ ਵਾਸ਼ਿੰਗਟਨ ਪੋਸਟ,ਵਾਇਰਡ, ਐਨ.ਬੀ.ਸੀ. ਨਿਊਜ਼, ਟਾਈਮ ਅਤੇ ਦ ਗਾਰਡੀਅਨ ਸਮੇਤ ਆਉਟਲੈਟਾਂ ਲਈ ਮਨੁੱਖੀ ਅਧਿਕਾਰਾਂ ਸਮੇਤ ਕਈ ਵਿਸ਼ਿਆਂ 'ਤੇ ਲਿਖਿਆ ਹੈ।

2003 ਵਿੱਚ ਹਾਈ ਸਕੂਲ ਦੌਰਾਨ ਗ੍ਰੀਰ ਨੇ ਇਰਾਕ ਯੁੱਧ ਖਿਲਾਫ਼ ਇੱਕ ਵਿਰੋਧ ਜਥੇਬੰਦ ਕਰਨ ਵਿੱਚ ਮਦਦ ਕੀਤੀ। ਉਨ੍ਹਾਂ ਨੇ ਸਵਾਰਥਮੋਰ ਕਾਲਜ ਵਿੱਚ ਪੜ੍ਹਾਈ ਕੀਤੀ, ਪਰ ਪੂਰਾ ਸਮਾਂ ਸੰਗੀਤ ਨੂੰ ਦੇਣ ਲਈ ਪੜ੍ਹਾਈ ਛੱਡ ਦਿੱਤੀ। 2014 ਵਿੱਚ ਗ੍ਰੀਰ ਨੇ ਇੰਟਰਨੈੱਟ ਸਲੋਡਾਊਨ ਡੇ ਦਾ ਆਯੋਜਨ ਕਰਨ ਵਿੱਚ ਮਦਦ ਕੀਤੀ, ਨੈੱਟ ਨਿਰਪੱਖਤਾ ਦੇ ਪੱਖ ਵਿੱਚ ਇੱਕ ਔਨਲਾਈਨ ਵਿਰੋਧ ਕੀਤਾ।  2017 ਵਿੱਚ ਫਾਸਟ ਕੰਪਨੀ ਨੇ ਗ੍ਰੀਰ ਨੂੰ "ਨੈੱਟ ਨਿਰਪੱਖਤਾ ਲਈ ਲੜਾਈ ਦੀ ਅਗਵਾਈ ਕਰਨ ਵਾਲੀ ਔਰਤ" ਕਿਹਾ ਗਿਆ।

ਫਾਈਟ ਫਾਰ ਦ ਫਿਊਚਰ ਨਾਲ ਆਪਣੇ ਕੰਮ ਜ਼ਰੀਏ, ਗ੍ਰੀਰ ਨੇ ਚੇਲਸੀ ਮੈਨਿੰਗ ਨਾਲ ਦੋਸਤੀ ਕੀਤੀ ਅਤੇ ਮੈਨਿੰਗ ਦੀ ਜੇਲ੍ਹ ਤੋਂ ਰਿਹਾਈ ਦੀ ਮੰਗ ਕਰਨ ਵਾਲੀਆਂ ਮੁਹਿੰਮਾਂ ਨੂੰ ਸੰਗਠਿਤ ਕਰਨ ਵਿੱਚ ਮਦਦ ਕੀਤੀ। 2017 ਵਿੱਚ ਮੈਨਿੰਗ ਦੇ ਰਿਲੀਜ਼ ਹੋਣ 'ਤੇ, ਗ੍ਰੀਰ ਨੇ ਆਪਣੇ ਰਹਿਣ ਦੇ ਖ਼ਰਚਿਆਂ ਲਈ ਫੰਡ ਇਕੱਠਾ ਕਰਨ ਲਈ ਇੱਕ ਲਾਭ ਐਲਬਮ ਦਾ ਆਯੋਜਨ ਕੀਤਾ, ਜਿਸ ਵਿੱਚ ਅਗੇਂਸਟ ਮੀ, ਥਰਸਟਨ ਮੂਰ, ਗ੍ਰਾਹਮ ਨੈਸ਼ ਅਤੇ ਅਮਾਂਡਾ ਪਾਮਰ ਸ਼ਾਮਲ ਸਨ।

2019 ਵਿੱਚ ਗ੍ਰੀਰ ਨੇ ਮਸ਼ੀਨ ਗਿਟਾਰਿਸਟ ਟੌਮ ਮੋਰੇਲੋ ਵਿਰੁੱਧ ਇੱਕ ਓਪ-ਐਡ ਲਿਖਿਆ, ਜਿਸਨੇ ਐਸ.ਐਕਸ.ਐਸ.ਡਬਲਿਊ., ਕੋਚੇਲਾ, ਅਤੇ ਬੋਨਾਰੂ ਵਰਗੇ ਪ੍ਰਮੁੱਖ ਸੰਗੀਤ ਤਿਉਹਾਰਾਂ ਨੂੰ ਇਹ ਕਹਿਣ ਲਈ ਪ੍ਰੇਰਿਤ ਕੀਤਾ ਕਿ ਉਹ ਆਪਣੇ ਸਮਾਗਮਾਂ ਵਿੱਚ ਚਿਹਰੇ ਦੀ ਪਛਾਣ ਦੀ ਨਿਗਰਾਨੀ ਦੀ ਵਰਤੋਂ ਨਹੀਂ ਕਰਨਗੇ।  ਗ੍ਰੀਰ ਨਿਗਰਾਨੀ ਪੂੰਜੀਵਾਦ ਨੂੰ "ਮੂਲ ਮਨੁੱਖੀ ਅਧਿਕਾਰਾਂ ਅਤੇ ਜਮਹੂਰੀਅਤ ਨਾਲ ਬੁਨਿਆਦੀ ਤੌਰ 'ਤੇ ਅਸੰਗਤ" ਮੰਨਦੀ ਹੈ।

ਸੰਗੀਤ ਕਰੀਅਰ 
2009 ਵਿੱਚ ਗ੍ਰੀਰ ਨੇ ਐਲਬਮ ਨੇਵਰ ਸਰੈਂਡਰ ਰਿਲੀਜ਼ ਕੀਤੀ। 2016 ਵਿੱਚ ਉਨ੍ਹਾਂ ਨੇ ਫੀਨੀ ਦੇ ਕੈਂਸਰ ਦਾ ਪਤਾ ਲੱਗਣ ਤੋਂ ਬਾਅਦ ਇੱਕ ਬੈਨੇਫਿਟ ਐਲਬਮ ਲਈ ਐਂਟੀ-ਫਲੈਗ ਬੈਂਡ ਨਾਲ ਐਨੀ ਫੀਨੀ ਦੇ ਗੀਤ "ਯੂ ਵਿਲ ਅਨਸਰ" ਦਾ ਇੱਕ ਕਵਰ ਰਿਕਾਰਡ ਕੀਤਾ। ਗ੍ਰੀਰ ਅਤੇ ਫੀਨੀ ਲੰਬੇ ਸਮੇਂ ਦੇ ਦੋਸਤ ਅਤੇ ਟੂਰਿੰਗ ਪਾਰਟਨਰ ਸਨ। 2019 ਵਿੱਚ ਗ੍ਰੀਰ ਨੇ ਐਲਬਮ ਸ਼ੀ/ਹਰ/ਦੇ/ਦੇਮ ਰਿਲੀਜ਼ ਕੀਤੀ, ਜਿਸਨੂੰ ਬਿਲਬੋਰਡ ਨੇ "ਏਟ-ਟਾਈਮਜ਼ ਫੋਕੀ, ਸਮਟਾਈਮਜ਼ ਪੰਕ ਰੌਕ ਐਲਬਮ" ਵਜੋਂ ਦਰਸਾਇਆ। ਵਾਈਸ ਨੇ ਐਲਬਮ ਨੂੰ "ਲੋਕ ਪੰਕ ਦਾ ਇੱਕ ਇਲੈਕਟਿਕ ਮਿਸ਼ਰਣ" ਵਜੋਂ ਦਰਸਾਇਆ।

ਹਵਾਲੇ

ਬਾਹਰੀ ਲਿੰਕ 
 
ਜ਼ਿੰਦਾ ਲੋਕ
ਐਲਜੀਬੀਟੀ ਅਧਿਕਾਰ ਕਾਰਕੁੰਨ